b'\n_START_ARTICLE_\nCharles Lynch\n_START_PARAGRAPH_\nCharles Lynch (1736 \xe2\x80\x93 29. oktober 1796) var en amerikansk plantageejer og tilh\xc3\xa6nger af amerikansk uafh\xc3\xa6ngighed af England som anf\xc3\xb8rte en irregul\xc3\xa6r ret i det centrale Virginia, hvor britiske st\xc3\xb8tter under den amerikanske uafh\xc3\xa6ngighedskrig blev d\xc3\xb8mt. Ordet lynching stammer muligvis fra denne ret. Hans domme inkluderede piskning, beslagl\xc3\xa6ggelse af ejendom, tvungen edsafgivning og tvunge v\xc3\xa6rnepligt \xe2\x80\x93 men aldrig h\xc3\xa6ngning.'